
भरतपुर, 29 जनवरी , 2026 
प्रेस विज्ञपित 
आईआईएफसीएल ने भरतपुर के हथोड़ी गांव में 300 साल पुरानी बावली (स्‍टेप वेल) के पुनर्निर्माण की पहल की

इंडिया इंफ्रास्ट्रक्चर फाइनेंस कंपनी लिमिटेड (आईआईएफसीएल), जो कि भारत सरकार का एक उद्यम है, ने अपने कॉर्पोरेट सामाजिक दायित्‍व(सीएसआर) पहल के तहत राजस्थान के भरतपुर जिले की वियर तहसील के हथोड़ी गांव में लगभग 300 साल पुराने ऐतिहासिक बावली(स्‍टेप वेल) के पुनर्निर्माण की पहल की है। पुनर्निर्माण परियोजना का कार्य समृद्ध भारत अभियान के तहत आईआईएफसीएल के सहयोग से किया जा रहा है।  
मूल रूप से भरतपुर के पूर्व शासकों द्वारा निर्मित, यह बावली जल संरक्षण का समर्थन करने, पेयजल उपलब्ध कराने और वन्यजीवन के लिए जल की उपलब्धता सुनिश्चित करने के लिए बनाई गई थी। समय के साथ, यह संरचना जीर्ण-शीर्ण हो गई थी। इस पुनरुद्धार का उद्देश्य इस ऐतिहासिक जल संरचना को उसके ऐतिहासिक और पारिस्थितिक महत्व को संरक्षित रखते हुए पुनर्जीवित करना है।

पुनरुद्धार कार्य का औपचारिक उद्घाटन 29 जनवरी, 2026 को हथोडी गांव में आईआईएफसीएल के श्री पलाश श्रीवास्तव, प्रबंध निदेशक (अतिरिक्त प्रभार), द्वारा किया गया। इस कार्यक्रम में श्री मृदुल सिंह, मुख्य कार्यकारी अधिकारी, जिला परिषद, श्री फतेह सिंह, प्रशासक, हथोडी ग्राम पंचायत, और वियर के तहसीलदार व ब्लॉक विकास अधिकारी, जो माननीय अतिथि के रूप में उपस्थित थे, शामिल हुए।
इस अवसर पर अपने भाषण में, आईआईएफसीएल  के प्रबंध निदेशक(अ.प्र.) श्री पलाश श्रीवास्तव ने जल संरक्षण के विशिष्‍ट महत्व को रेखांकित करते हुए  यह भी उल्लेख किया कि जल संरक्षण एवं सुरक्षा अब अंतरराष्ट्रीय चर्चा और वैश्विक चिंता का एक प्रमुख विषय बन चुके हैं। आप ने यह भी जोर दिया कि पारंपरिक जल संरचनाएं जैसे कि बावड़ियाँ भारत की समृद्ध विरासत और सतत जल प्रबंधन में भारतीय बुद्धिमत्ता को दर्शाती हैं।
पुनुरूद्धार के बाद,  आशा है कि यह बावड़ी अपनी प्राचीन भव्यता पुनः प्राप्त करेगी और इसे स्थानीय धरोहर और पर्यटन स्थल के रूप में विकसित किया जाएगा, जिससे समुदाय को लाभ मिलेगा और जल संरक्षण के प्रति जागरूकता बढ़ेगी।
यह पहल आईआईएफसीएल   की बुनियादी ढांचे के वित्तपोषण से परे राष्ट्रनिर्माण में निरंतर प्रतिबद्धता को दर्शाती है, जो ऐसी परियोजनाओं का समर्थन करती है जो धरोहर को संरक्षित करती हैं, स्थिरता को बढ़ावा देती हैं और समावेशी सामाजिक विकास में योगदान देती हैं।
आईआईएफसीएल  के बारे में
इंडिया इंफ्रास्ट्रक्चर फाइनेंस कंपनी लिमिटेड (आईआईएफसीएल) भारत सरकार की पूर्ण स्वामित्व वाली उद्यम है, जिसे इंफ्रास्ट्रक्चर परियोजनाओं को दीर्घकालिक वित्तीय सहायता प्रदान करने के लिए स्थापित किया गया है। अपने मूल मिशन के साथ-साथ, आईआईएफसीएल  प्रभावशाली सामाजिक और समुदाय-केंद्रित पहलों के माध्यम से समावेशी विकास को बढ़ावा देने के लिए प्रतिबद्ध है।

